stanford-oval/wikipedia huggingface dataset:
שנת גכה
לוח שנה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |  א  |  ב  |  ג  |  ד  |  ה  |  ו  |  ש  |  א  |  ב  |  ג  |  ד  |  ה  |  ו  |  ש  |  א  |  ב  |  ג  |  ד  |  ה  |  ו  |  ש  |  א  |  ב  |  ג  |  ד  |  ה  |  ו  |  ש  |  א  |  ב  |  ג  |  ד  |  ה  |  ו  |  ש  |  א  |
| תשרי |   |   | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  | ל  |   |   |   |    |
| חשוון |   |   |   |   | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  |   |   |    |
| כסלו |   |   |   |   |   | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  | ל  |    |
| טבת | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  |   |   |   |   |   |   |    |
| שבט |   | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  | ל  |   |   |   |   |    |
| אדר |   |   |   | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  |   |   |   |    |
| ניסן |   |   |   |   | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  | ל  |   |    |
| אייר |   |   |   |   |   |   | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  |    |
| סיוון | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  | ל  |   |   |   |   |   |    |
| תמוז |   |   | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  |   |   |   |   |    |
| אב |   |   |   | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  | ל  |   |   |    |
| אלול |   |   |   |   |   | א  | ב  | ג   | ד  | ה  | ו   | ז   | ח  | ט  | י   | יא  | יב  | יג  | יד  | טו  | טז  | יז  | יח  | יט  | כ  | כא  | כב  | כג  | כד  | כה  | כו  | כז  | כח  | כט  |   |    |
| 0 | 1 | 2 |
| --- | --- | --- |
| יום טוב / שבתון | חג שאיננו שבתון | יום זיכרון או צום |
מועדים

בשנה מסוג גכה חל ראש חודש בשבת פעמיים. ראש חודש טבת חל בשבת וביום ראשון וראש חודש אייר חל בימים שישי ושבת.
צום גדליה חל ביום חמישי, עשרה בטבת חל ביום שלישי, תענית אסתר חלה ביום שני, תענית בכורות חלה ביום רביעי, ושבעה עשר בתמוז ותשעה באב חלים שניהם ביום חמישי.
חנוכה חל בימים שני עד שני, הדלקת נר ראשון ביום ראשון בערב.
ט"ו בשבט חל ביום שני.
פורים חל ביום שלישי ובירושלים ביום רביעי.
יום הזיכרון לחללי מערכות ישראל ויום העצמאות חלים בימי שלישי ורביעי, ד' וה' אייר.
כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
שבועות חל ביום שישי.
קריאה בתורה והפטרות

בשנת גכה 50 שבתות כאשר בשתיים מתוכן לא קוראים פרשה: שבת חול המועד סוכות ושבת חול המועד פסח. על מנת להתאים את מספר הפרשות הנקראות בשבת (53, פרשת וזאת הברכה נקראת בשמחת תורה) עם מספר השבתות שבהן קוראים פרשה (48), מחוברות הפרשות ויקהל ופקודי, תזריע ומצורע, אחרי מות וקדושים, בהר ובחוקותי ופרשות מטות ומסעי. בנוסף, מחוברות פרשות ניצבים ווילך, כך שיוצא שפרשת וילך נקראת פעמיים בשנה מסוג גכה. בחוץ לארץ, מכיוון שהיום השני של שבועות חל בשבת, קוראים ביחד גם את פרשות חוקת ובלק.
פרשות בהן לא קוראים את ההפטרה הרגילה:
פרשת מקץ – שבת חנוכה קוראים את הפטרת "רני ושמחי"
פרשת משפטים – שבת שקלים קוראים את הפטרת פרשת שקלים
פרשת תצוה – קוראים הפטרה של שבת זכור
פרשת כי תשא – קוראים את הפטרת פרשת פרה.
פרשת ויקהל-פקודי – קוראים את הפטרת פרשת החודש.
פרשת צו – ברוב הקהילות נהוג לקרוא הפטרת שבת הגדול
פרשת תזריע ומצורע – קוראים את הפטרת שבת ראש חודש "השמים כסאי".
פרשת במדבר – קוראים את הפטרת מחר חודש
| חומש בראשית> פרשה | חומש בראשית> תאריך | חומש שמות> פרשה | חומש שמות> תאריך | חומש ויקרא> פרשה | חומש ויקרא> תאריך | חומש במדבר> פרשה | חומש במדבר> תאריך | חומש במדבר> תאריך | חומש דברים> פרשה | חומש דברים> תאריך |
| --- | --- | --- | --- | --- | --- | --- | --- | --- | --- | --- |
| בראשית | כ"ו בתשרי | שמות | כ"א בטבת | ויקרא | ג' בניסן | במדבר | כ"ט באייר | כ"ט באייר | דברים | ד' באב |
| נח | ג' בחשוון | וארא | כ"ח בטבת | צו | י' בניסן | נשא | ז' בסיוון | י"ד בסיוון | ואתחנן | י"א באב |
| לך לך | י' בחשוון | בא | ו' בשבט | שמיני | כ"ד בניסן | בהעלתך | י"ד בסיוון | כ"א בסיוון | עקב | י"ח באב |
| וירא | י"ז בחשוון | בשלח | י"ג בשבט | תזריע | א' באייר | שלח | כ"א בסיוון | כ"ח בסיוון | ראה | כ"ה באב |
| חיי שרה | כ"ד בחשוון | יתרו | כ' בשבט | מצרע | מחוברת | קרח | כ"ח בסיוון | ה' בתמוז | שפטים | ב' באלול |
| תולדת | ב' בכסלו | משפטים | כ"ז בשבט | אחרי מות | ח' באייר | חקת | ה' בתמוז | י"ב בתמוז | כי תצא | ט' באלול |
| ויצא | ט' בכסלו | תרומה | ד' באדר | קדשים | מחוברת | בלק | י"ב בתמוז | מחוברת | כי תבא | ט"ז באלול |
| וישלח | ט"ז בכסלו | תצוה | י"א באדר | אמר | ט"ו באייר | פינחס | י"ט בתמוז | י"ט בתמוז | נצבים | כ"ג באלול |
| וישב | כ"ג בכסלו | כי תשא | י"ח באדר | בהר | כ"ב באייר | מטות | כ"ו בתמוז | כ"ו בתמוז | וילך | מחוברת / ה' בתשרי |
| מקץ | ל' בכסלו | ויקהל | כ"ה באדר | בחקתי | מחוברת | מסעי | מחוברת | מחוברת | האזינו | י"ב בתשרי |
| ויגש | ז' בטבת | פקדי | מחוברת |  |  |  |  |  | וזאת הברכה | שמחת תורה |
| ויחי | י"ד בטבת |  |  |  |  |  |  |  |  |  |
הערות שוליים

↑  לוח השנה וחשבונו תוך בירור שאלת המחזוריות, יעקב מתלון, אתר שורש.
↑  s:טור אורח חיים תכח
דייוויד נאט

| --- | --- |

 לידה:  16 באפריל 1951 (בן 73) 
 שם לידה:  David John Nutt 
 ענף מדעי:  neuropsychopharmacology, narcology 
 מקום לימודים:  דאונינג קולג'  תיכון לדקדוק בבריסטול 
 מוסדות:  אימפריאל קולג'  אוניברסיטת קיימברידג'  אוניברסיטת בריסטול  אוניברסיטת אוקספורד 
 פרסים והוקרה:  פרס ג'ון מדוקס (2013) 
 drugscience.org.uk
 
דייוויד נאט (באנגלית: David John Nutt;‏ נולד ב-16 באפריל 1951) הוא מדען בריטי העוסק בחקר סמים ובעיקר סמים פסיכואקטיביים והשפעתם על המוח.
ביוגרפיה

דייוויד נאט נולד בבריסטול וסיים בית ספר מקומי. למד רפואה באוניברסיטת קיימברידג' וסיים לימודיו בשנת 1972. הוא עבר התמחות בבית חולים בלונדון. בהמשך עבד בבית החולים Radcliffe Infirmary באוקספורד שם השתתף במחקר שתוצאותיו פורסמו בשנת 1982. בשנים 1983–1985 היה מרצה באוניברסיטת אוקספורד. בשנת 1986 נסע להשתלמות לארצות הברית. בשנת 1988 חזר לאנגליה והתמנה לפרופסור לפסיכופרמקולוגיה באוניברסיטת בריסטול.
בשנת 2009 הקים מחלקה לניורופסיכופרמקולוגיה באימפריאל קולג' של לונדון.
בשנת 2007 פרסם מאמר על השפעת הסמים על בני אדם בכתב עת "לאנסט". בעקבות הוויכוח על ממצאי המאמר נאט פוטר ממשרתו בוועדה לסמים הממשלתית. כתוצאה מכך נאט ומספר מומחים נוספים הקימו Independent Scientific Committee on Drugs. מטעם מוסד זה נאט פרסם מספר מאמרים בנושא מדיניות איסור שימוש בסמים. החל משנת 2013 המוסד מפרסם כתב עת מדעי בנושא ונאט משמש כעורכו בראשי.
נאט משמש סגן מנהל מרכז לחקר פסיכדליה באימפריאל קולג'. בשנת 2010 הוא פרסם מאמר נוסף ב"לאנסט" בוא הציע סדרת קריטריונים למדידת השפעת שימוש בסמים על האנשים ועל החברה. בהתאם לקריטריונים אלו שימוש באלכוהול מסוכן יותר לחברה מאשר הרואין. נאט פועל לשינוי מדינות איסור שימוש בסמים בבריטניה. החל משנת 2014 נאט פועל ליצירת חומרים תחליפי אלכוהול. נאט היה חבר בצוות שפיתח MEAI כתחליף למשקה חריף.
ספרים

David J. Nutt (2012). Drugs Without the Hot Air: Minimising the Harms of Legal and Illegal Drugs. Cambridge: UIT. ISBN 978-1-906860-16-5.
David J. Nutt (2020). Drink ? : The New Science of Alcohol and Your Health. Yellow Kite. ISBN 978-1-529393-23-1.
יוסף אורן

| --- | --- |

 לידה:  14 באוגוסט 1940 (בן 84) סראטוב, ברה"מ 
 שם לידה:  יוסף אורנבוים 
 מדינה:  ישראל 
 מקום מגורים:  ראשון לציון 
 מקום לימודים:  מכללת לוינסקי לחינוך, אוניברסיטת תל אביב 
 שפות היצירה:  עברית 
 פרסים והוקרה:  פרס ברנשטיין (1981)  פרס היצירה לסופרים עבריים (1989)  פרס ברנשטיין (1989)  פרס היצירה לסופרים עבריים (2011) 
 
יוסף אורן (אורנבוים, נולד ב-14 באוגוסט 1940 בסראטוב, רוסיה) הוא חוקר, מסאי ומבקר ספרות ישראלי.
אורן מרבה לכתוב על ספרים, שזה עתה הופיעו בדפוס, ולכלול בביקורתו את התגובות של הסופרים על האירועים שמתרחשים בחיי העם והמדינה. הוא פרסם עד כה עשרים ואחד כרכים בסדרה תולדות הסיפורת הישראלית, שבהם דן בכמאות יצירות של שמונים סופרים ישראלים. מאה ושבע עשרה מיצירותיו הועלו לפרויקט בן יהודה.
קורות חייו ויצירתו

יוסף אורן נולד בברית המועצות לשעבר, בן לרבקה וליעקב אורנבוים.
עלה לארץ ב-1949 והתחנך בראשון לציון. לאחר השירות הצבאי למד בסמינר לוינסקי ורכש תואר ראשון בספרות באוניברסיטת תל אביב. אורן עסק בהוראת הספרות בבתי ספר תיכוניים בשנים 1963–1976. כמו כן, הוא שימש כעורך כתבי עת לחינוך חברתי וכמרצה לספרות בחוגים וקהילות שונות. החל משנת 1977 ועד פרישתו לגמלאות שימש יוסף אורן מרצה לספרות ולחינוך חברתי במכללות להכשרת מורים. כמו כן, הרבה להרצות בנושאים ספרותיים לקהל שוחר ספרות.
בשנת 1983 ייסד את הוצאת "יחד", שבה הוא מפרסם את ספריו.
אורן מפרסם מאמרי ביקורת רבים, בעיתונות היומית ובמבחר כתבי עת על ספרות ישראלית החל משנת 1965. כינס וערך סיפורים של יוסף אריכא בשנת 1982 ושל בנימין תמוז בשנת 1990. ערך אנתולוגיה של סופרי ראשון לציון בשם "בוסתן הראשונים" (1989).
בסדרה בשם "תולדות הסיפורת הישראלית" הוא עוסק במאות מיצירותיהם של שמונים סופרים ישראלים. הוא נוהג להגיב על הספרים עם מועד פרסומם, ולהתייחס, מנקודת המבט האישית-מדינית שלו, לדרך טיפולם באירועים והתפתחויות בחיי העם והמדינה, שמופיעים בספרם.
במאמרו "חתימה - פרידה מהסדרה 'תולדות הסיפורת הישראלית" הוא כותב:
בכל יצירה בעלת ערך נצמדת כצֵל לרובד הגלוי שלה ­– לנושא העל־זמני שמסופר בעלילתה ­– גם תגובתה הסמויה לענייני זמנה. ובמיוחד אמור עיקרון זה להיות נר לרגליו של קורא הספרות הישראלית, שאצל סופריה פועל בעוצמה רבה הדחף להגיב על האירועים בחיי המדינה וביצירותיה מובלעת כמעט תמיד תגובה לפרשיות שונות בתולדות המדינה ובראשן המלחמות ששכנותיה כפו עליה. ולכן גם כאשר הטקסט מצטייר כ’שירה' טהורה, מוצפן בו כמעט תמיד רובד נסתר של ‘פרוזה’ ­– תגובה על ענייני דיומא ומצוקות העֵת
אורן מזהה 5 משמרות של סופרים ישראלים: משמרת "דור בארץ" (סופרי שנות הארבעים והחמישים), משמרת "הגל החדש" (סופרי שנות השישים), משמרת "הגל המפוכח" (סופרי שנות השבעים והשמונים), משמרת "הקולות החדשים" (סופרי שנות התשעים של המאה ה-20) ומשמרת "הגל הדיסטופי" (סופרי שני העשורים הראשונים של המאה ה-21).
הנושאים שבהם מרבה יוסף אורן לדון הם: זהות וערכים בחברה הישראלית, ספרות נשים, שאלות היסטוריוגרפיות הנוגעות לסיפורת הישראלית, השפעת המלחמות על היצירה, ספרות אתנית, ספרות טריוויאלית, ספרות הומו-לסבית, הקיטוב הרעיוני בספרות הישראלית, סוגיות לשון וסגנון ועוד.
כן פרסם ספרים בתחום החינוך.
יוסף אורן זכה פעמיים בפרס ברנשטיין לביקורת, בשנים 1981 ו-1989 ופעמיים בפרס היצירה על שם ראש הממשלה לוי אשכול, בשנים 1989 ו-2011.
לקט מפרסומיו > מבחר ספרים

יוסף אורן, ציונות וצבריות ברומאן הישראלי, יחד, 1990
- - העט כשופר פוליטי : עשר מסות על הרומן הפוליטי ועל הרומן האידיאי בסיפורת הישראלית, יחד, 1992
- - זהויות בסיפורת הישראלית יחד, 1994
- - מגמות בסיפורת הישראלית, יחד, 1995
- - הספרות הישראלית - לאן? : [יובל ראשון לתקופה הישראלית בספרות העברית], יחד, 1998
- - רבי-מכר ורבי-ערך בסיפורת הישראלית, יחד, 2000
- - הקול הנשי בסיפורת הישראלית, יחד, 2001
- - סוגות בסיפורת הישראלית, יחד, 2004
- - משבר ערכים בספרות הישראלית, יחד, 2007
- - משמרות בסיפורת הישראלית, יחד, 2008
- - צו-קריאה לספרות הישראלית : [מסות על הקיטוב הרעיוני בספרות הישראלית], יחד, 2009
לקט מפרסומיו > מבחר מאמרים

יוסף אורן, "עמוס עוז: אהבה וחושך ושאר ירקות", נתיב; כתב עת למחשבה מדינית, חברה ותרבות 2,16 (תשסג) עמ' 57–63
- - "היהדות כתרבות בספרות הישראלית", הגות, אמנות וספרות ביהדות כתרבות (תשסג), עמ' 3–29
- - "פונטנלה" - אלגוריה פוסט-ציונית", נתיב; כתב עת למחשבה מדינית, חברה ותרבות 6,16 (תשסד), עמ' 79–83
- - "השתקפות רצח רבין בסיפורת הישראלית", נתיב; כתב עת למחשבה מדינית, חברה ותרבות 5,17 (תשסה) 57-62; 2,18 (תשסה), עמ' 5
- - "פנינה ספרותית שהוחמצה : על "יונה ונער", נתיב; כתב עת למחשבה מדינית, חברה ותרבות 19, 4-5 (תשסו), עמ' 77–81
- - "דור אנוכי, לחוץ, ציני ואכול ספקות", האומה 165 (תשסז), עמ' 111–119
- - "עמוס עוז מבקש מנוחה ממעמד "הצופה לבית ישראל", האומה 168 (תשסז), עמ' 56–66
- - "גיבוריה האלמונים של הציונות", האומה 173 (תשסט), עמ' 116–125
- - "משקל הביוגרפיה בשירת הנשים העברית, גבורות למאזנים א (תשע), עמ' 235–243
- - "דיין, שרון ושמיר כגיבורי ספרות שליליים", האומה 181 (תשעא) עמ' 68–78
לקריאה נוספת

אברהם בלבן, "פסיכולוגיה, לא אידאולוגיה", מעריב, 10 באוגוסט 1990
אברהם בלבן, "פוליטי, אדיאי, אידאולוגי, וכל השאר", ידיעות אחרונות, המוסף לשבת, 23 בפברואר 1992
יורם מלצר, "על אהבת הקריאה ועל הוראת הספרות", מעריב, מוסף לשבת, 7 באפריל 2000
חיים נגיד, "קורא, כותב, אורז ושולח בדואר", ידיעות אחרונות, מוסף לשבת, 7 באפריל 2000
יפה ברלוביץ, "למה מפחד יוסף אורן מחוקרות ספרות?" מעריב, מוסף לשבת, 3 באוגוסט 2001
עמליה כהנא-כרמון, "טעות אופטית", מעריב, מוסף לשבת, 10 באוגוסט 2001, עמ׳ 25–26
הערות שוליים

1 2 3 4  "אורן (אורנבוים), יוסף", לקסיקון הקשרים לספרות הישראלית, (כתב: זיסי סתוי)
↑  יוסף אורן (1940), לקסיקון הספרות העברית החדשה
1 2  יוסף אורן (1940-), פרויקט בן יהודה
↑  "אורן, יוסף", אנציקלופדיה יהודית דעת
↑  ראו את "פרסומיו של יוסף אורן" בספרייה הלאומית
↑  יוסף אורן, "מבוא - חמש המשמרות של דור המדינה", פרויקט בן יהודה
↑  חלק ניכר מפרסומיו של יוסף אורן הועלה לפרויקט בן יהודה
| --- | --- |
בקרת זהויות :  NLI: 987007266267005171  BnF: cb131784932 (data)  CANTIC: a19631716  CiNii: DA19095454  GND: 141840293  ISNI: 0000 0001 0837 454X  LCCN: n88282303  SUDOC: 118961101  VIAF: 47185290   WorldCat (עם VIAF): 47185290
אי. ג'ין קרול

| --- | --- |

 לידה:  12 בדצמבר 1943 (בת 80) ארצות הברית דטרויט, מישיגן, ארצות הברית
 מדינה:  ארצות הברית 
 השכלה:  תואר ראשון מאוניברסיטת אינדיאנה, בלומינגטון
 מקצוע:  עיתונאית, סופרת, ובעלת טור ייעוץ
 מעסיק:  מגזין Elle ‏(1993–2020)
 בן זוג:  סטיב ביירס (התגרשו ב-1984) ג'ון ג'ונסון (התגרשו ב-1990)
 www.ejeancarroll.com
 
אליזבת ג'ין קרול (באנגלית: Elizabeth Jean Carroll; נולדה ב-12 בדצמבר 1943), הידועה בשם אי. ג'ין קרול, היא עיתונאית אמריקאית ובעלת טור ידוע. הטור שלה, "שאל את אי. ג'ין" (Ask E. Jean) התפרסם במגזין Elle בין השנים 1993 ל-2019, והפך לאחד מטורי הייעוץ הוותיקים ביותר בתולדות העיתונות האמריקאית.
בשנת 2019, פרסמה קרול ספר בשם What Do We Need Men For?: A Modest Proposal, בו האשימה את מנכ"ל CBS, לס מונבס, ואת דונלד טראמפ, נשיא ארצות הברית לשעבר, בתקיפה מינית שבוצעה בה בשנות ה-90. שני הנאשמים הכחישו את ההאשמות.
קריירה עיתונאית

טורה של קרול במגזין Elle היה מאוד פופולרי וזכה לשבחים על גישתה הפתוחה לסוגיות מיניות והדגש ששמה על כך שנשים לא צריכות לבסס את חייהן על גברים. קרול הובילה סדרת כתבות וסיפורים מרתקים בנושאים מגוונים, כשהיא נודעת בסגנונה ההומוריסטי והאישיותי.
בנוסף לכתיבתה למגזין Elle, כתבה קרול למגזינים מובילים כגון האטלנטיק, ואניטי פייר, ופלייבוי.
ההאשמות נגד טראמפ

ביוני 2019, פרסמה קרול כתבה במגזין ניו יורק בה טענה כי טראמפ תקף אותה מינית בסביבות שנת 1995 או 1996, בתוך חנות כלבו במנהטן. טראמפ הכחיש את ההאשמות והכפיש את קרול. כתוצאה מכך, קרול תבעה אותו בגין הוצאת דיבה.
במאי 2023, קבע חבר מושבעים בבית המשפט הפדרלי של המחוז הדרומי של ניו יורק כי טראמפ אשם בתקיפה מינית ובהוצאת דיבה נגד קרול, וחייב אותו לשלם לה פיצויים בסך 5 מיליון דולר. ביולי 2023, קבע השופט לואיס קפלן כי טראמפ אכן אנס את קרול כפי שמבינים את המושג "אונס" בשפה המדוברת. בינואר 2024, הוחלט שטראמפ חייב לשלם פיצויים נוספים בסך 83.3 מיליון דולר על הערותיו לאחר פסק הדין.
חיים אישיים

קרול התחתנה פעמיים, פעם ראשונה עם סטיב ביירס ופעם שנייה עם ג'ון ג'ונסון, עיתונאי ואמן. נכון לשנת 2023, היא מתגוררת בניו יורק.
הערות שוליים

↑  Jones, Charisse (8 ביולי 2019). "Beauty queen, journalist, pioneer. The many faces of Trump accuser E. Jean Carroll". USA Today (באנגלית אמריקאית). ארכיון מ-5 באוקטובר 2020. נבדק ב-28 בפברואר 2021. {{cite web}}:  (עזרה)
↑  Katersky, Aaron (25 בנובמבר 2020). "DOJ files appeal in E. Jean Carroll lawsuit against President Trump". ABC News (באנגלית). ארכיון מ-7 במרץ 2022. נבדק ב-1 במרץ 2021. {{cite web}}:  (עזרה)
↑  Breuninger, Kevin (8 במרץ 2024). "Trump posts $91.6 million bond as he appeals E. Jean Carroll defamation verdict". CNBC. נבדק ב-19 במרץ 2024. {{cite news}}:  (עזרה)
↑  Itkowitz, Colby; Reinhard, Beth; Weigel, David (22 ביוני 2019). "Trump compares himself to Kavanaugh in latest sexual assault allegation". The Washington Post. ארכיון מ-27 בנובמבר 2022. נבדק ב-9 במאי 2023. {{cite news}}:  (עזרה)
↑  Carroll, E. Jean (21 ביוני 2019). "Donald Trump Assaulted Me, But He's Not Alone on My List of Hideous Men". The Cut (באנגלית). ארכיון מ-8 בנובמבר 2021. נבדק ב-21 ביוני 2019. Donald Trump assaulted me in a Bergdorf Goodman dressing room 23 years ago. But he's not alone on the list of awful men in my life. {{cite web}}:  (עזרה)
↑  Brum, Robert (29 ביולי 2019). "E. Jean Carroll, the Nyack years: Donald Trump, Roger Ailes, Reginald McFadden". The Journal News (באנגלית אמריקאית). ארכיון מ-6 ביולי 2022. נבדק ב-2023-02-19. {{cite web}}:  (עזרה)
↑  Fadulu, Lola (2023-04-25). "Who Is E. Jean Carroll, the Writer Accusing Donald Trump of Rape?". The New York Times (באנגלית אמריקאית). ISSN 0362-4331. ארכיון מ-21 באוגוסט 2024. נבדק ב-2023-05-13. {{cite news}}:  (עזרה)
| --- | --- |
בקרת זהויות :  NLI: 987012503043605171  ISNI: 0000 0000 2493 2380  LCCN: n85047253  NTA: 133343669  Trove: 1518532  VIAF: 43262847   WorldCat (עם VIAF): 43262847
Axis Communications

| --- | --- |


 נתונים כלליים
 מייסדים:  Martin Gren, Mikael Karlsson 
 תקופת הפעילות:  1984–הווה (כ־40 שנה) 
 מיקום המטה:  לונד 
 קואורדינטות:  55°43′07″N 13°13′13″E﻿ / ﻿55.7185°N 13.2203°E﻿ / 55.7185; 13.2203 
 ענפי תעשייה:  טלוויזיה במעגל סגור, מצלמת רשת, הזרמת מדיה 
 מוצרים עיקריים:  מצלמת IP 
 עובדים:  4,000 (נכון ל־2023) 
  
 www.axis.com
 he
 
Axis Communications היא חברת תקשורת ומצלמות שוודית. (נוסדה ב-1984).
החברה מייצרת מוצרים ופתרונות מבוססי רשתות תקשורת. בין המוצרים מצלמות רשת מסוגים שונים, סטרימרים, מקודדים, מערכות הקלטה וניהול וידאו, מערכות בקרת כניסה ואינטרקום רשת.
על פי נתוני החברה מועסקים בה כ-4,000 עובדים בלמעלה מ-50 מדינות, ומחזור המכירות שלה בשנת 2023 היה 1.6 מיליארד דולר.
מוצרים

אקסיס היא יצרנית של מצלמות רשת למגוון רחב של יישומים. מוצריה כוללים מצלמות ממונעות (PTZ), מצלמות עמידות בפני ונדליזם, מצלמות תרמיות, מצלמות בלחץ חנקן ומצלמות אלחוטיות. אקסיס השיקה את מצלמת הרשת התרמית הזמינה המסחרית הראשונה בעולם בשנת 2010 ואת מצלמת רשת ה-HDTV הראשונה הזמינה בעולם בשנת 2008. בשנת 2022 הוציאה החברה מצלמות רשת שיכולות להתחבר למכשירי Z-wave. לרוב מצלמות Axis יש יכולות ניתוח תוכן וידאו, כגון זיהוי תנועה מתקדם. מצלמות מתקדמות תומכות בבינה מלאכותית עבור יישומי מעקב וידאו, שיכולים לסווג חפצים והתנהגות אנושית.
מוצרים > מצלמות גוף

בשנת 2020, אקסיס נכנסה לשוק מצלמות הגוף, והתחרה בחברות המובילות בשוק: Axon, Digital Ally, Wolfcom ומוטורולה Solutions עם המותג Watchguard Video שלה.
מוצרים > מקודדי וידאו

אקסיס היא יצרנית של מקודדי וידאו, המאפשרים להמיר אותות וידאו אנלוגיים לפורמט דיגיטלי עבור רשתות IP.
הדגמים האחרונים מבוססים על תקן דחיסת הווידאו H.264 אשר מקטין את דרישות רוחב הפס והאחסון מבלי להקריב את איכות התמונה. החברה מציעה מקודדי וידאו 1-port, 4-port, 6-port ו-16-port, כמו גם מערכות הניתנות להרכבה על מתלים עבור התקנות גדולות.
מוצרים > תוכנת ניהול וידאו

אקסיס מוכרת תוכנת ניהול וידאו שהיא משווקת תחת השם AXIS Camera Station. התוכנה מספקת פונקציונליות של ניטור וידאו מרחוק, הקלטה וניהול אירועים. ה-API שלו מאפשר אינטגרציה עם מערכות אחרות כגון נקודת מכירה ובקרת גישה. אקסיס מציעה אפליקציה קלת משקל לצפייה מרחוק בשם AXIS Companion ללא תשלום.
מוצרים > בקרת גישה פיזית

אקסיס החלה להציע מערכות בקרת גישה פיזית בשנת 2013 עם הצגת בקרי דלתות רשת וקוראי כרטיסי RFID. המכשירים מציעים ממשק פתוח לאינטגרציה עם רכיבי מערכת אבטחה אחרים מבוססי IP ותוכנות צד שלישי. החברה הציגה את מערכות בקרת הגישה הפיזיות התואמות ONVIF הראשונות הזמינות בשוק.
מוצרים > אודיו ברשת

בשנת 2015, אקסיס הציגה את מוצר האודיו הרשת הראשון שלה, רמקול צופר המספק פונקציונליות אודיו של דיבור למטה עבור יישומי אבטחה. לאחר מכן, החברה השיקה רמקולי רשת, מקרני קול, סירנות strobe, אינטרקום וממירי אודיו אנלוגי ל-IP לשימוש במערכות כריזה ( PA ). מבחר מוצרי אודיו ברשת מיוצרים לשימוש חיצוני ועמידים בפני ונדליזם.
מוצרים > מכ"ם

בשנת 2017 השיקה אקסיס מכ"ם רשת ראשון, אשר ממזער התראות שווא, יכול לסווג אובייקטים ומוסיף יכולות מעקב אוטומטי מתקדמות למצלמות PTZ של אקסיס. מכ"מי הרשת משתמשים באלגוריתמים של למידת מכונה ולמידה עמוקה כדי לסווג אובייקטים ולזהות התנהגות. המכ"מים מיועדים לשימוש חיצוני ובעלי תכונות עמידות בפני ונדליזם.
מצלמת רשת של Axis 2100, שיצאה ב־1999.
מצלמת רשת AXIS P3717-PLE, שיוצרה בשנת 2019, כוללת ארבעה ראשי מצלמה מתכווננים המאפשרים כיסוי של 360 מעלות של אזור.
סנצ'ה

| --- | --- |

 
 מאכלים
 סוג:  תה ירוק 
 מטבח:  המטבח היפני 
 מוצא:  יפן 
 מרכיבים עיקריים:  באנצ'ה, גיוקורו 
 
סֵנצָ'ה (ביפנית: 煎茶) הוא סוג של תה ירוק, המיוצר ביפן. השם בא מהביטוי "חליטת תה" (ביפנית: 煎じ茶).
היסטוריה

עד אמצע המאה ה-18 טחנו היפנים עלי תה למאצ'ה, או קלו אותם בווק ע"פ הטכניקה הסינית (כיום נקרא תה המיוצר כך קאמאיריצ'ה). פיתוחו של תהליך אידוי התה במקום קלייתו שינתה את טעמו, והתה החדש הפך במהרה לפופולרי. תפקיד חשוב בהפצת המשקה החדש מילא הנזיר לשעבר בּאייסָאוֹ (1675–1763), שהחל לסחור בתה בגיל 60. בשנת 1742 הוא ביקר במטעו של נָגָטָאנִי סוֹאֵן ליד אוג'י. ארבע שנים קודם לכן, לאחר 15 שנים של ניסיונות, נגטאני שיכלל את שיטת אידוי התה ששימשה כבר לייצור מאצ'ה והתאים אותה לתה לא טחון. בייסאו התרשם מהטעם והריח שלו, והחל לפרסם אותו בכל דרך אפשרית. לאחר מותו המשיכו את מאמציו קִימוּרָה קֵנקאדוֹ ואוּאֵדָה אָקינארי.
בסוף המאה ה-18 התפתח גם סביב שתיית סנצ'ה טקס הסֵנצָ'ה-דוֹ בדומה לטקס התה היפני עם מאצ'ה, אם כי פחות פורמלי. בשנת 1970 התקיימה הצגה פומבית של טקס הסנצ'ה-דו בתערוכה העולמית באוסקה, הדבר ציין את הכרתה הרשמית כאמנות יפנית מסורתית.
מגדלי התה היפניים החלו בפיתוח זני תה איכותי במאה ה-19, ובתחילת המאה ה-20, והמדינה עודדה ניסויים בהכלאת זנים קיימים. בתחילת שנות ה-1950 סיים מגדל תה סוּגיאָמָה היקוֹסאבוּרוֹ משיזואוקה לפתח את זן היאבּוּקיטָה (שהוא עסק בשיפורו מאז 1908). בשנות ה-2010 הוא מהווה כ -80% מסך הסנצ'ה שגדל ביפן. זן זה אינו תובעני ומתאים היטב לקטיף מכני, מכיוון שעלים צעירים צומחים ישירות כלפי מעלה.
בתחילת המאה ה-21, עלה הביקוש לסנצ'ה ביפן על ההיצע, ולכן מיובא לשם גם סנצ'ה סיני באיכות ירודה.
גידול

סנצ'ה נקטף לאורך כל הקיץ. הסוג שִינצָ'ה (新茶, "תה חדש", קטיף אפריל) נקטף לפני העונה העיקרית ומצטיין בטעם עדין במיוחד. התה שנקטף בחודשים מאי-יוני נקרא «אִיצִ'יבָּנצָ'ה» (יפ. 一番茶, תה של הקטיף הראשון) . התה שנקטף בחודש הבא (סוף יוני) נקרא «נִיבָּנצָ'ה» (יפ. 二番茶, תה של הקטיף השני) הקטיף השלישי (החל מאמצע אוגוסט) נקרא «סָנבָּנצָ'ה» (יפ. 三番茶, תה של הקטיף השלישי). השמות מבוססים על מספרים יפניים 1, 2, 3.
לאחר הקטיף התה מועבר למפעל, שם הוא עובר טיפול באדים על מנת למנוע חמצון, מגולגל לצורה גלילית, המעניקה לו מראה של מחטים, ומיובש באוויר חם.
לייצור פוקמושיצ'ה עלי התה מאודים לפחות במשך דקה, פי 2–3 מהסנצ'ה הרגיל.
צריכה

סנצ'ה הוא התה הנצרך ביותר ביותר ביפן (71% מסך ייצור התה הירוק במדינה בשנת 2006).
בהתאם לזן, הוא נחלט במים בטמפרטורה של 50 ° C עד 80 ° C, בדרך כלל כ־80 ° C
הערות שוליים

↑  מילון 2015, Hitachi
1 2 3 4 5  George L. van Driem (2019). The Tale of Tea: A Comprehensive History of Tea from Prehistoric Times to the Present Day (באנגלית). Leiden: Brill. pp. 205–225.
↑  Will Battle (2017). The World Tea Encyclopaedia: The world of tea explored and explained from bush to brew (באנגלית). Troubador Publishing Ltd. p. 157.
↑  Michael Harney (2008). The Harney & Sons Guide to Tea (באנגלית). Penguin.
↑  Mary Lou Heiss; Robert J. Heiss (2011). The Story of Tea: A Cultural History and Drinking Guide (באנגלית). Potter/Ten Speed/Harmony/Rodale.
עלים צעירים של זן יאבוקיטה